CELEX: 22021D2212
Language: ro
Date: 2021-11-24 00:00:00
Title: Decizia nr. 1/2021 a Consiliului de asociere UE-Tunisia din 24 noiembrie 2021 de aprobare a prelungirii valabilității priorităților strategice UE-Tunisia [2021/2212]

14.12.2021   
               
               
                  RO
               
               
                  Jurnalul Oficial al Uniunii Europene
               
               
                  L 447/7
               
            
         DECIZIA nr. 1/2021 A CONSILIULUI DE ASOCIERE UE-TUNISIA
         din 24 noiembrie 2021
         de aprobare a prelungirii valabilității priorităților strategice UE-Tunisia [2021/2212]
         CONSILIUL DE ASOCIERE UE-TUNISIA,
         având în vedere Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Republica Tunisiană, pe de altă parte,
         întrucât:
         
                     (1)
                  
                  
                     Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Republica Tunisiană, pe de altă parte (1) (denumit în continuare „acordul”), a fost semnat la 17 iulie 1995 și a intrat în vigoare la 1 martie 1998.
                  
               
                     (2)
                  
                  
                     În temeiul articolului 80 din acord, Consiliul de asociere are competența de a lua decizii în scopul îndeplinirii obiectivelor acordului.
                  
               
                     (3)
                  
                  
                     Articolul 90 din acord prevede că părțile iau toate măsurile generale sau specifice necesare pentru îndeplinirea obligațiilor care le revin în conformitate cu acordul și se asigură că obiectivele stabilite prin acord sunt îndeplinite.
                  
               
                     (4)
                  
                  
                     Prin Decizia nr. 1/2018 a Consiliului de asociere (2), Uniunea Europeană și Tunisia au adoptat priorități strategice care să ghideze parteneriatul în perioada 2018-2020.
                  
               
                     (5)
                  
                  
                     Într-un schimb de scrisori, cele două părți au convenit asupra faptului că ar trebui prelungită valabilitatea priorităților strategice UE-Tunisia ca document de orientare pentru consolidarea parteneriatului, până la adoptarea unor noi priorități strategice actualizate.
                  
               
                     (6)
                  
                  
                     Articolul 10 din Regulamentul de procedură al Consiliului de asociere prevede posibilitatea de a adopta decizii prin procedură scrisă în perioada dintre reuniuni, în cazul în care ambele părți convin astfel,
                  
               ADOPTĂ PREZENTA DECIZIE:
         
            Articolul 1
            Consiliul de asociere decide, prin procedură scrisă, că valabilitatea priorităților strategice UE-Tunisia, anexate la Decizia nr. 1/2018, se prelungesc până la adoptarea unor noi priorități strategice de către Consiliul de asociere.
         
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 24 noiembrie 2021.
            
               
                  Pentru Consiliul de asociere UE-Tunisia
               
               
                  Președintele
               
               Othman JERANDI
            
         
         
            (1)  JO L 97, 30.3.1998, p. 2.
         
            (2)  Decizia nr. 1/2018 a Consiliului de asociere UE-Tunisia din 9 noiembrie 2018 privind adoptarea priorităților strategice UE-Tunisia pentru perioada 2018-2020 (JO L 293, 20.11.2018, p. 39).